|  |
| --- |
| **ՀԻՄՆԱՎՈՐՈՒՄ**  «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՄԱՐՏԻ 3-Ի N202-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ   1. **Իրավական ակտի անհրաժեշտությունը**   **ՀՀ կառավարության 2011թ. մարտի 3-ի «Պետու­թյան սեփականություն հանդիսա­ցող բաժնե­մաս ունեցող առևտրային կազմա­կերպություն­ների շահույթի բաշխման, շահու­թա­բա­ժինների հաշվարկման և Հայաստանի Հանրապետու­թյան պետական բյուջե վճար­ման կարգը հաստա­տելու և Հայաստանի Հանրապետության կառավարության 2001 թվականի դեկտեմ­բերի 5-ի N1194 որոշման մեջ փոփոխություն կատարելու մասին» N202-Ն որոշ­ման (այսու­հետ՝ Որոշում) մեջ փոփոխություններ և լրացումներ կատարելու մասին սույն նախա­գիծը կազմվել է** ՀՀ վ**արչապետի պաշտոնակա­տարի 22.07.2021թ. N02/16.2/24697-2021 հանձ­նա­րարականի կատարման շրջանակնե­րում և պայմանավորված է ՀՀ պետական բյուջե վճարման են­թա­կա շահութաբաժինների հաշվարկման և վճարման գործընթացում համա­պա­տասխան կանոնա­կարգումների և** հիսուն և ավելի տոկոս պետական բաժնեմասնակցությամբ բաժնետի­րական ընկերու­թյունների կողմից ՀՀ պետական բյուջե վճարման ենթակա շահու­թաբաժինների հաշ­վարկման ու վճար­ման կարգի հետ կապված առանձնահատկություն­ները դադա­րեց­նելու անհրա­ժեշ­տությամբ, ներառյալ՝ Որոշմամբ հաստատված կարգի 9-րդ կետով նախատես­ված առանձնահատ­կությունը, որը վերաբերում է հաշվետու տարվա գոր­ծունեության արդյունքնե­րով ՀՀ պետական բյուջե վճարման ենթակա շահութաբաժինների հաշվարկման բազայից առևտրային կազմակերպությունների կողմից իրականացվող՝ ՀՀ կառավարության կողմից հաստատված՝ ներդրումային ծրագրերի շրջանակներում հաշվետու տարում կատարված ծախսերի նվազեցմանը:  Բացի վերոգրյալից, սույն նախագծի մշակման անհրաժեշտությունը պայմանավորված է նաև ՀՀ պետական բյուջե վճարման են­թա­կա շահութաբաժինների հաշվարկման և վճարման գործընթացում այլ կանո­նակարգումների և տեղեկատվական բազայի համա­պատասխան կար­գավորում­նե­րի կատարելագործման նկատառումներով, ըստ այդմ՝ ՀՀ պե­տական բյուջե վճարման են­թա­կա շահութաբաժինների հաշվարկման նպատա­կով պետական մաս­նակ­ցու­թյամբ առևտրային կազմակերպություն­ների հաշվետու տար­վա հաշ­վետվա­կան փա­թեթ­ների նոր լրակազմի՝ հաշվապահական հաշվառումը կարգավորող օրենսդրության համաձայն պատ­րաստված ֆինանսա­կան հաշվե­տվու­թյունների փաթեթի ներդրմամբ:   1. **Ընթացիկ իրավիճակը և խնդիրները**   **Որոշման 2-րդ կետի համաձայն` ՀՀ պաշտպանության նախարարության կառավար­մանը վերապահված պետության սեփականություն հանդիսացող բաժնետոմսեր (բաժ­նեմաս) ունեցող, ինչպես նաև ՀՀ կառավարության 2019թ. հոկտեմբերի 24-ի N1476-Ա որոշման համաձայն` ՀՀ բարձր տեխնոլոգիական արդյունաբերության նախարարության կառավար­մանը փոխանցված՝ պաշտպանական ոլորտի «Չարենցավանի հաստոցաշի­նական գործա­րան» և ««Գառնի-Լեռ» ԳԱՄ» բաց բաժնետիրական ընկերություններում, ինչպես նաև «Պատ­նեշ», «Երևանի մաթեմա­տիկական մեքենաների գործարան», «Լազե­րային տեխնիկա», «ՉՏԳ գրուփ» և «Ռադիոֆիզի­կայի և էլեկտրոնիկայի ինստիտուտ հատուկ կոնստրուկտորական բյուրո» ՓԲԸ-ներն ազատված են ՀՀ պետական բյու­ջե շահութաբաժիններ վճարելու պարտա­կանությունից:**  Հարկ է նշել, որ սույն նախագծի ընդու­նումը, պայմանա­վոր­ված ՀՀ վարչապետի 22.07.2021թ. N02/16.2/24697-2021 հանձ­նարարա­կանի կատարման անհրա­ժեշտու­թյամբ, նպատակ է հետա­պնդում այսուհետ ՀՀ պետա­կան բյուջե վճարման ենթակա շահու­թա­բաժին­ների առնչու­թյամբ առկա այլ առանձնահատկու­թյուն­ների բացա­ռումը, ինչպիսին է նաև Որոշմամբ հաս­տատ­ված կարգի 9–րդ կետով նախատես­ված առանձնահատ­կությունը: Այդ առումով հարկ է նշել նաև, որ «առև­տրային կազ­մա­կերպու­թյուն­նե­րում ներդրում­ներ» հաս­կացու­թյունն ինչպես իրավական հարթու­թյունում, այնպես էլ Որոշ­ման կանոնա­կարգման շրջանակ­ներում սահ­մանված չէ։ Բոլոր դեպքերում հարկ է նկատի ունենալ, որ Որոշմամբ հաս­տատված կարգի հիշյալ 9-րդ կետով նախա­տես­ված առանձնահատկության բացա­ռումը մեր կարծիքով բավա­րար պատ­ճառաբանված կարելի է դիտել նաև՝ ելնելով այն հանգա­ման­քից, որ Որոշ­ման կիրարկ­ման ընթաց­քում խնդրո առարկա առանձնահատ­կության կիրառման դեպքեր գրեթե չեն արձա­նագրվել։   1. **Տվյալ բնագավառում իրականացվող քաղաքականությունը**   Իրականացվող քաղաքականությունն առևտրային կազմակերպությունների` պետու­թյան սեփականություն հանդիսացող բաժնետոմսերից (բաժնեմասից) ստացվող շահու­թաբաժին­ների (շահութամասերի) հաշվարկման և վճարման գործըն­թացի շարու­նակա­կան կանոնա­կար­գումն է, և որոշման սույն նախագիծը չի ներառում բնագավառում իրա­կանաց­վող գործող քաղաքա­կանության փոփոխություն:   1. **Կարգավորման նպատակը և բնույթը**   Որոշման նախագծի ընդունման նպատակը ՀՀ վ**արչապետի պաշտոնակա­տարի 2021թ. հուլիսի 22-ի N02/16.2/24697-2021 հանձնա­րարականի կատարումն է, դրա շրջանակնե­րում** ՀՀ պետա­կան բյուջե վճարման ենթակա շահութաբաժինների առնչու­թյամբ առկա առանձ­նահատկություն­ների բացառումը, ներառյալ՝ Որոշմամբ հաստատված կարգի 9-րդ կետով նախա­տես­ված առանձնահատ­կությունը:  Ի թիվս այլ կանոնա­կարգումների՝ նախատեսվում է շահութաբաժինների վճարումից ազատելու բացառությունը հանել նաև ՀՀ պաշտ­պանության և բարձր տեխնոլոգիական արդ­յունաբերության նախարարությունների կառա­վարմանը հանձնված ընկերություն­ների մասով՝ համա­կարգված միասնական մոտեցումներ հանդես բերելու և պետու­թյան սեփականություն հանդիսացող բաժնե­տոմսեր (բաժնեմաս) ունե­ցող բոլոր ընկերու­թյուն­ների համար իրենց գործունեության արդ­յունքներով ՀՀ պետա­կան բյուջե շահութա­բա­ժիններ հաշվարկելու և վճարելու հավասար պայմաններ սահմա­նելու նկա­տա­ռումներից ելնելով:   1. **Տեղեկատվություն իրավական ակտի ընդունման ու կիրառման դեպքում լրացուցիչ ֆինանսական միջոցների անհրաժեշտության մասին**   Որոշման նախագծի ընդունման ու կիրառման դեպքում լրացուցիչ ֆինանսական միջոց­ներ չեն պահանջվում։ Տեղեկատվություն իրավական ակտն ընդունելու դեպքում ՀՀ պետական բյուջեի եկամուտներում և ծախսերում սպասվելիք փոփոխությունների մասին Որոշման նախագծի ընդունման դեպքում ՀՀ պետական բյուջեի եկամուտներում և ծախ­սերում էական փոփոխություններ չեն նախատեսվում։   1. **Իրավական ակտի կիրառման դեպքում ակնկալվող արդյունքները**   ՀՀ պետա­կան բյուջե վճարման ենթակա շահութաբաժինների առնչու­թյամբ առանձ­նա­հատկություն­ների բացառում, ՀՀ պե­տական բյուջե վճարման են­թա­կա շահութաբաժինների հաշվարկման նպատա­կով պետական մաս­նակ­ցու­թյամբ առևտրային կազմակերպություն­ների հաշվետու տար­վա հաշ­վետվա­կան փա­թեթ­ների նոր լրակազմի միջոցով համապա­տաս­խան տեղեկա­տվական բազայի հավաստիու­թյան աստիճանի բարձ­րացում, դրանով պայ­մանավորված՝ ՀՀ ֆի­նանս­ների նախարարու­թյան հսկողա­կան գործառույթ­ների արդյունա­վետության էլ ավելի բարձրա­ցում:   1. **Նախագծի մշակման գործընթացում ներգրավված ինստիտուտները և անձինք**   Որոշման նախագիծը մշակվել է ՀՀ ֆինանսների նախարարության կողմից:   1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թվականների ծրագիր, ոլորտային և/կամ այլ ռազմավարություններ**   Սույն նախագծի ընդունումը բխում է ՀՀ կառավարության 2019թ. նոյեմբերի 28-ի N1716-Լ որոշմամբ հաստատված՝ «Պետական ֆինանսների կառավարման համակարգի 2019-2023 թվականների բարեփոխումների ռազմավարությունը և պետական ֆինանսների կառավար­ման համակարգի բարեփոխումների 2019-2023 թվականների գործողությունների ծրագիրը» փաս­տաթղթի նախանշումներից՝ որպես ոլորտային այլ ռազմավարություն։ Մաս­նավորապես, ենթադրվում է բարելավել պետական ֆինանսերի նպատակային, խնայողաբար և արդյունա­վետ օգտագործումը, բարձրացնել պետական կազմակերպությունների ֆինանսա­կան կառա­վարման և հսկողության, ինչպես նաև պետական ներքին ֆինանսական հսկողու­թյան և հան­րային ակտիվների կառավարման արդյունավետությունը։ |